A, C, E, D, B, K.
Nu, nu este un alfabet aleatoriu, cu literele amestecate.
Acestea sunt vitamine și la fel cum literele compun cuvinte,
ele sunt elementele de bază care mențin organismul în funcțiune.
Vitaminele sunt compuși organici care trebuie consumați în cantități mici
pentru a continua să funcționăm.
Ei sunt constructorii organismului, apărătorii lui și cei care-l întrețin,
ajutându-l să formeze mușchi și oase, să folosească nutrienți,
să stocheze și să consume energie și să vindece răni.
Dacă nu ești convins de valoarea vitaminelor,
ia în considerare situația marinarilor din vremurile străvechi,
care nu aveau acces la produse proaspete și bogate în vitamine.
Ei s-au îmbolnăvit de scorbut.
Dar vitamina C, prezentă în cantități mari în fructe și legume,
a fost simplul antidot al acestei boli.
Deși bacteriile, ciupercile și plantele își produc propriile vitamine,
corpurile noastre nu pot, deci trebuie să le luăm din alte surse.
Așadar, cum preia organismul vitamine din exterior în interior?
Asta depinde de forma pe care o iau acești compuși.
Vitaminele sunt de două tipuri:
liposolubile și hidrosolubile,
iar diferența dintre ele decide modul în care corpul
transportă și stochează vitaminele și elimină excesul.
Solubile în apă sunt vitamina C
și complexul de vitamine B, alcătuit din opt tipuri diferite,
fiecare având un rol unic.
Acestea sunt dizolvate în părțile apoase ale fructelor, legumelor și cerealelor,
însemnând că tranzitul lor prin organism este relativ simplu.
Odată ajunse în corp, aceste alimente sunt digerate
iar vitaminele sunt preluate direct de fluxul sanguin.
Deoarece plasma sanguină are la bază apa,
transportul este potrivit pentru vitaminele hidrosolubile C și B,
ele putându-se mișca liber în interiorul organismului.
Pentru vitaminele liposolubile, dizolvate în grăsimi
și întâlnite în preparate precum lactate, unt și ulei,
această călătorie în sânge este puțin mai aventuroasă.
Aceste vitamine trec prin stomac și intestine,
unde e prezentă o substanță acidă numită bilă, secretată de ficat,
care dizolvă grăsimea și o pregătește pentru absorbția prin peretele intestinal.
Deoarece vitaminele liposolubile nu se pot dizolva în sânge,
acestea au nevoie de altceva pentru a fi transportate,
iar asta fac proteinele ce se atașează de vitamine, având rol de curieri,
transportând grăsimile solubile în sânge și în organism.
Deci, această diferență dintre vitaminele hidrosolubile și liposolubile
determină modul în care ajung în sânge,
dar și modul în care sunt stocate sau eliminate din organism.
Abilitatea sistemului de a transporta vitaminele hidrosolubile
în fluxul sanguin cu atâta ușurință
înseamnă că majoritatea pot fi eliminate la fel de ușor prin rinichi.
De aceea, majoritatea vitaminelor hidrosolubile
trebuie readministrate zilnic prin alimentele pe care le consumăm.
Dar vitaminele liposolubile au capacitatea de a rămâne,
deoarece acestea pot fi depozitate în ficat și în celulele adipoase.
Corpul folosește aceste organe ca pe o cămară,
stocând vitaminele și folosindu-le atunci când este nevoie.
Asta înseamnă că nu trebuie să consumăm cantități mari din aceste vitamine,
deoarece corpul e de obicei bine aprovizionat.
Odată ce am înțeles logistica de transport și stocare,
vitaminele sunt lăsate să-și facă treaba pentru care au venit de la început.
Câteva, precum unele din complexul de vitamine B, formează coenzime,
ce au rolul de a ajuta enzimele să elibereze energia din mâncare.
Alte vitamine B ajută apoi organismul să folosească acea energie.
Vitamina C stimulează capacitatea de a lupta cu infecțiile
și de a produce colagen,
un tip de țesut care formează oasele și dinții și vindecă rănile.
Vitamina A ajută la formarea leucocitelor, vitale in apărarea organismului,
ajută dezvoltarea oaselor și îmbunătățește vederea, controlând celulele ochiului.
Vitamina D adună calciu și fosfor, care ajută la formarea oaselor,
iar vitamina E are rol antioxidant,
eliminând elementele din corp care pot afecta celulele.
În final, vitamina K ajută la coagularea sângelui,
deoarece ajută la formarea proteinelor responsabile de acest lucru.
Fără această varietate de vitamine,
oamenii ar avea deficiențe ce ar cauza o serie de probleme,
precum oboseala, leziuni ale nervilor, tulburări cardiace
sau boli precum rahitismul ori scorbutul.
Pe de altă parte, excesul de vitamine poate duce la toxicitate în corp,
uite așa dispare mitul cum că ingerarea de suplimente nu e o idee bună.
În realitate, este vorba despre găsirea unui echilibru
și câștigarea potului cel mare la vitamine.